b'\n_START_ARTICLE_\nShinagawa\n_START_PARAGRAPH_\nShinagawa (\xe5\x93\x81\xe5\xb7\x9d\xe5\x8c\xba Shinagawa-ku) er et af Tokyos 23. bydistrikter. P\xc3\xa5 engelsk kalder Shinagawa sig selv for Shinagawa City._NEWLINE_Anno 2008 havde bydistriktet et befolkningstal p\xc3\xa5 344.461 og en befolkningst\xc3\xa6thed p\xc3\xa5 15.740 personer per km\xc2\xb2. Det totale areal var p\xc3\xa5 22.72 km\xc2\xb2.\n_START_SECTION_\nHistorie\n_START_PARAGRAPH_\nDet meste af Tokyo \xc3\xb8st for Tokyos kejserpalads er indd\xc3\xa6mmet land. En betydelig del af indd\xc3\xa6mningen foregik under Edo-perioden. Efter Meiji-perioden og afskaffelsen af han-systemet blev Shinagawa-pr\xc3\xa6fekturet etableret i 1869. Pr\xc3\xa6fektur-administrationen skulle efter planen lige i nutidens Shinagawa i Ebara-distriktet. I 1871 blev Shinagawa-pr\xc3\xa6fekturet integreret i Tokyo-pr\xc3\xa6fekturet._NEWLINE_Bydistritket er etableret 15. marts 1947, ved sammenl\xc3\xa6gning af det tidligere Ebara-distrikt med det tidligere Shinagawa-distrikt. B\xc3\xa5de Ebara-distriktet og Shinagawa-distriktet blev etableret i 1932, med udvidelsen af Tokyo Citys gr\xc3\xa6nser.._NEWLINE_I Edo-perioden var Shinagawa den f\xc3\xb8rste by rejsede ville passere p\xc3\xa5 T\xc5\x8dkaid\xc5\x8d-hovedvejen efter at have forladt Nihonbashi p\xc3\xa5 vej fra Edo til Kyoto. Post-by-funktionen eksisterer den dag i dag, med mange store hoteller og i alt 6.000 hotelv\xc3\xa6relser er det den t\xc3\xa6tteste koncentration i Tokyo. Tokugawa-shogunatet vedligeholdte Suzugamori henrettelsesplads i Shinagawa._NEWLINE_T\xc5\x8dkaid\xc5\x8d Shinkansen fik stop p\xc3\xa5 Shinagawa Station i 2003.\n_START_SECTION_\nHoveds\xc3\xa6der\n_START_PARAGRAPH_\nFlere virksomheder har hoveds\xc3\xa6de i Shinagawa. Isuzu, en k\xc3\xb8ret\xc3\xb8jsfabrikant; JTB Corporation, et betydeligt rejsebureau; MOS Burger (i ThinkPark Tower, Oosaki); Lawson (\xc3\xb8stlige t\xc3\xa5rn i Gate City Ohsaki i Oosaki), Namco Bandai Holdings; Namco Bandai Games; Banpresto; Rakuten, Hondas luksusm\xc3\xa6rke Acura; NSK Ltd.; Imagica;Marza Animation Planet; og Pola Cosmetics er alle virksomheder der har hoveds\xc3\xa6de i Shinagawa._NEWLINE_Japan Airlines (JAL) og dets datterselskabJAL Hotels har hoveds\xc3\xa6de i Shinagawa. JAL Express og JALways har kontorer p\xc3\xa5 Tenn\xc5\x8dzu-\xc3\xb8en. Desuden har Jalux hoveds\xc3\xa6de i I\xc2\xb7S Building. JAL-datterselskabet Japan Asia Airways har ogs\xc3\xa5 hoveds\xc3\xa6de i JAL Building._NEWLINE_GEOS en engelsk sprogskole-virksomhed havde tidligere hoveds\xc3\xa6de i Shinagawa. Tidligere havde Air Nippon ogs\xc3\xa5 hoveds\xc3\xa6de i Shinagawa.\n_START_SECTION_\n\xc3\x98vrige kontorer\n_START_PARAGRAPH_\nAndre virksomheder der driver afdelingskontorer eller forskningsfaciliteter i Shinagawa omfatter: Sony driver Gotenyama Technology Center og Osaki East Technology Center i Shinagawa. Sony havde tidligere hoveds\xc3\xa6de i Shinagawa. Sony flyttede til Minato i slutningen af 2006 og lukkede Osaki West Technology Center i Shinagawa omkring 2007. Adobe Systems driver sin Japan-afdeling p\xc3\xa5 19. sal i Gate City Ohsaki n\xc3\xa6r Oosaki Station, mens Siemens AG har Japan-kontorer i Takanawa Park Tower. Phoenix Technologies driver sit Japan-kontor p\xc3\xa5 7. sal af Gotanda NN Building i Gotanda. Siemens Japan og Philips har ogs\xc3\xa5 kontorer i Shinagawa. Microsoft og ExxonMobil har deres Japan-hovedkvarterer i Konan, Minato, n\xc3\xa6r Shinagawa.'